[{"text_idx": "#000000", "text": "Kiam mi ricevis la elektronikan manuskripton de Malta Nunepoka Poezio tradukita de Carmel Mallia, la unua reakcio estas serc\u0302i maltan literaturon en interreto. En la c\u0302ina lingvo troveblas nur unu poemaro tradukita de Bing-xin (1900\u20141999, c\u0302ina verkistino kaj tradukistino) el la angla versio, eldonita en 1981. La poemaro estas Lampobruliganto, kiun malta eksprezidento mem verkis en la malta kaj post alies anglentraduko donacis al c\u0302ina gvidinto c\u0302e vizitado s\u0302tatafera en Malto."}, {"text_idx": "#000001", "text": "Por malkas\u0302e diri, se mi ne ricevus la manuskripton de s-ro Mallia, eble neniam poezio malta enirus en mian vidokampon. Mi estas nur amatoro de literaturo sed ne profesia literaturisto, ec\u0302 se volus studi poezion en la angla, sendube unue tiun el Britujo au\u0306 Usono, c\u0302ar Malto aree kaj log\u0302antare estas multe pli eta ol la urbeto kie mi log\u0302as."}, {"text_idx": "#000002", "text": "Danke al Esperanto kaj s-ro Mallia, ne nur mi konas sed ankau\u0306 multe da esperantistoj scias nunepokan poezion de maltanoj, kaj do Malton. Ni esploras poezion de malgrandaj regiono kaj lingvo ne pro kompato sed pro tio ke la poezio tiea estas studinda. Tia g\u0302uste estas malta nunepoka poezio."}, {"text_idx": "#000003", "text": "Nunepoka poezio kutime havas jenajn tendencojn: metaforo kun bildoj, filozofio kun racio, malklareco kun zenismo, elano kun ekpenso au\u0306 eksenso, eldiro sen kas\u0302emo...Mi ne volas klasifiki poemojn en tiu c\u0302i antologio, sed mi ne povas ne rimarkigi ke en la poemaro elmaltigita el pli ol kvardek originalaj au\u0306toroj trovig\u0302as c\u0302iuj specoj de poeziaj\u0302oj supre menciitaj."}, {"text_idx": "#000004", "text": "en ekstazo-abismo, nebuliganta la menson,"}, {"text_idx": "#000005", "text": "jen li en la centro"}, {"text_idx": "#000006", "text": "sub masko de koloroj kaj sonoj."}, {"text_idx": "#000007", "text": "dezirante forgesi, kio ilin tedas."}, {"text_idx": "#000008", "text": "La titolo \"la komikisto\" pensigas al ni antau\u0306 c\u0302io scenon interludan de cirko. Preskau\u0306 c\u0302iam la programprezidanto ne prezentas la nomon de la komikisto kaj lian vizag\u0302on la spektantoj ne povas distingi. Ridige li ludas kiam liaj kamaradoj s\u0302ang\u0302i la scenejon. Li forgesigas la verajn kolorojn en ekstazo-abismo, nebuliganta sian menson, home imitas simion salte, rampante. Ec\u0302 kiam li ripozas malaperinte el la scenejo, li nur ripozigas tiujn alies mensojn kiuj deziras forgesi kio ili tedas. Tian devigan vivmanieron nur la komikisto spertas? Ho ve, ni plejparte ankau\u0306 tiel travivas. En nia vivo trovig\u0302as tro multe da rezignacio; ni ne povas ne forgesi nian propran g\u0302ojon kaj forgesigi alies malg\u0302ojon. Per cirka scenejo sub tendo la poemo pensigas travivan sperton sub la c\u0302ielo, kio estas c\u0302armo de poezio, malta nunepoka poezio. En tiu c\u0302i poemo aperas la bildoj tendo, masko, lampoj (koloroj), manoj(sonoj), kiuj bone servas kiel vehikloj de interna korstato kaj ekstera cirkonstanco. Bildoj parolas pli forte ol abstraktaj a-vortoj. Bildoj estas tus\u0302eblaj, videblaj, senseblaj, analogigeblaj - kunbilda poeziaj\u0302o, remac\u0302inda multe pli ol tiu nur kun sloganaj frazoj kiaj \"vivu, lia reg\u0302a mos\u0302to! Lin ni amas g\u0302is morto.\""}, {"text_idx": "#000013", "text": "Resonancigo estas poezia forto. Humormovo estas poeta grandeco."}, {"text_idx": "#000014", "text": "Mankas spaco al pliaj ekzemploj."}, {"text_idx": "#000015", "text": "For de la originalo ni aprezas maltan nunepokan poezion; iuj probable dubas pri la originaleco de la vero. Kompreneble ni devas konsideri la nivelon de kompreno kaj lingvo de la tradukinto. S-ro Mallia mem estas unu el la originalaj au\u0306toroj, kaj krome, ni povas trovi materialon pri li en vikipedio:"}, {"text_idx": "#000016", "text": "Li verkas en Esperanto kaj en la lingvoj malta, angla kaj franca; li krome verkis poemojn en la itala. Li verkis en la malta 4 historiajn romanojn kaj diversajn poemarojn. Eseisto kaj en la malta kaj en Esperanto. Multjara kunlaboranto de la revuo Monato."}, {"text_idx": "#000017", "text": "Se la akademianeco ne sufic\u0302e garantius la lingvan nivelon alta, la pli ol dek verkoj originalaj kaj tradukitaj devas sufic\u0302e pruvi la kapablon. Do, pri la traduka lingvo mi parolas ne plue. Legu kaj kredu."}]